proxectonos/corpus_dominio_legal_administrativo_tmp huggingface dataset:
EXTRACTO da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para a dixitalización e modernización de empresas comerciais e artesanais, e se procede á súa convocatoria para o ano 2018 (código de procedemento IN201H).
Consellería de Economía, Emprego e Industria — III. Outras disposicións — 01/02/2018

BDNS (Identif.): 383031.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index).
Primeiro. Beneficiarios/as
As persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídas que, en todo caso, cumpran ademais os seguintes requisitos:
– Que desenvolvan a súa actividade comercial en Galicia, que o domicilio social radique na Comunidade Autónoma e que cumpran os requisitos establecidos legalmente para exerceren a actividade. No caso de comerciantes que realicen a actividade comercial en liña, deberán ter o domicilio social na Comunidade Autónoma de Galicia.
– Que, tendo a condición de peme conforme os requisitos establecidos pola Comisión Europea na súa Recomendación 2003/361/CE, do 6 de maio (DOUE 124, do 20 de maio; p. 36), empreguen menos de dez (10) traballadores e non teñan a consideración de grande establecemento comercial segundo a normativa aplicable.
– Que estean dadas de alta nalgunha das epígrafes do IAE que se relacionan no anexo II e que esta constitúa a actividade principal do solicitante.
– Que desenvolvan a actividade comercial nun establecemento comercial cunha superficie de exposición e venda igual ou inferior a 150 metros cadrados, agás que a actividade comercial se encadre na epígrafe 653.1 do IAE.
Segundo. Obxecto
A concesión de subvencións para a dixitalización e modernización de empresas comerciais e artesanais.
Terceiro. Bases reguladoras
Publícanse conxuntamente na convocatoria.
Cuarto. Importe
Destínanse 3.174.000,00 € con cargo á aplicación orzamentaria 09.30.751A.770.1.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 29 de decembro de 2017
RESOLUCIÓN do 18 de xaneiro de 2018 pola que se dá publicidade aos convenios de colaboración subscritos no segundo cuadrimestre do ano 2017.
Academia Galega de Seguridade Pública — III. Outras disposicións — 15/02/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.
Dar publicidade á relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2017, que se incorpora como anexo a esta resolución.
A Estrada, 18 de xaneiro de 2018
RESOLUCIÓN do 18 de xaneiro de 2018 pola que se dá publicidade aos convenios de colaboración subscritos no terceiro cuadrimestre do ano 2017.
Academia Galega de Seguridade Pública — III. Outras disposicións — 15/02/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de setembro, outubro, novembro e decembro do ano 2017, que se incorpora como anexo a esta resolución.
A Estrada, 18 de xaneiro de 2018
RESOLUCIÓN do 5 de febreiro de 2018, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no terceiro cuadrimestre do ano 2017.
Consellería do Medio Rural — III. Outras disposicións — 15/02/2018

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de setembro, outubro, novembro e decembro  que se incorpora como anexo a esta resolución.
Santiago de Compostela, 5 de febreiro de 2018
EXTRACTO da Orde do 6 de febreiro de 2018 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 15/02/2018

BDNS (Identif.): 385706.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Alumnado que teña cursados estudos de formación profesional de grao superior en 2016/17 (presencial ou a distancia) nalgún centro educativo da Comunidade Autónoma de Galicia e rematados no 2017, cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2016/17 na Comunidade Autónoma de Galicia e rematou en 2017. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE do 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Cuarto. Importe
23 premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 19.550 €, que non poderán exceder 850 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no Diario Oficial de Galicia.
Santiago de Compostela, 6 de febreiro de 2018
RESOLUCIÓN do 5 de febreiro de 2018, da Secretaría Xeral Técnica da Consellería de Sanidade, pola que se dá publicidade á relación de convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2017.
Consellería de Sanidade — III. Outras disposicións — 15/02/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e en cumprimento desa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no terceiro cuadrimestre do ano 2017, que se incorpora como anexo a esta resolución.
Santiago de Compostela, 5 de febreiro de 2018
CORRECCIÓN DE ERROS. Resolución do 30 de xaneiro de 2018 pola que se dá publicidade da denegación de axudas a zonas con limitacións naturais en áreas distintas de montaña, solicitadas ao abeiro da Orde do 31 de xaneiro de 2017.
Fondo Galego de Garantía Agraria — III. Outras disposicións — 26/02/2018

Advertidos erros na indicada resolución, publicada no
Diario Oficial de Galicia
núm. 29, do 9 de febreiro de 2018, cómpre facer as seguintes correccións:
1. Na páxina 9472 na lenda do «Anexo: listaxe de solicitantes denegados de pagamento en zonas con limitacións naturais en áreas distintas de montaña. Campaña 2017», onde constan os «Códigos de motivos de denegación», onde di: «(06) Solicitante non cumpre cos requisitos de beneficiario do artigo 43.2 da Orde do 31 de xaneiro de 2017. Carga gandeira inferior a 0,7 UGM/ha, debe dicir: «(06) Solicitante non cumpre cos requisitos de beneficiario do artigo 43.2 da Orde do 31 de xaneiro de 2017. Carga gandeira inferior a 0,9 UGM/ha».
2. No intervalo de páxinas entre a 9397 e a 9472 do indicado DOG, no «Anexo: listaxe de solicitantes denegados de pagamento en zonas con limitacións naturais en áreas distintas de montaña. Campaña 2017», a un total de 76 expedientes que se listan no anexo que seguirá (para máis claridade co número de orde con que se relacionaron na resolución que se corrixe), lles consta, erroneamente, o motivo de denegación «(02) O solicitante non cumpre cos requisitos de beneficiario do artigo 39 da Orde do 31 de xaneiro de 2017», pero debera constarlles o motivo de denegación «(05) O solicitante non cumpre cos requisitos de beneficiario do artigo 40.2 da Orde do 31 de xaneiro de 2017. Superficie menor de 2 ha de superficie indemnizable». Así, para os expedientes relacionados no anexo que seguirá, onde di: «(02)», debe dicir:«(05)».
Códigos de motivos de denegación:
CORRECCIÓN DE ERROS. Resolución do 29 de xaneiro de 2018 pola que se dá publicidade da denegación de axudas a zonas con limitacións naturais en áreas de montaña solicitadas ao abeiro da Orde do 31 de xaneiro de 2017.
Fondo Galego de Garantía Agraria — III. Outras disposicións — 26/02/2018

Advertidos erros na indicada resolución, publicada no
Diario Oficial de Galicia
núm. 29, do 9 de febreiro de 2018, cómpre facer as seguintes correccións:
No intervalo de páxinas entre a 9356 e a 9395, no «Anexo: listaxe de solicitantes denegados de pagamento en zonas con limitacións naturais en áreas de montaña. Campaña 2017», a un total de 148 expedientes que se listan no anexo que seguirá (para máis claridade co número de orde con que se relacionaron na resolución que se corrixe) lles consta, erroneamente, o motivo de denegación «(02) O solicitante non cumpre cos requisitos de beneficiario do artigo 39 da Orde do 31 de xaneiro de 2017», pero debera constarlles o motivo de denegación «(05) O solicitante non cumpre cos requisitos de beneficiario do artigo 40.2 da Orde do 31 de xaneiro de 2017. Superficie menor de 2 ha de superficie indemnizable». Así, para os expedientes relacionados no anexo que seguirá, onde dicía: «(02)», debe dicir: «(05)».
RESOLUCIÓN do 15 de febreiro de 2018, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 26/02/2018

En virtude da autorización conferida pola disposición derradeira primeira da Orde do 6 febreiro de 2018 (
Diario Oficial de Galicia
do 15 de febreiro) pola que se convocan os premios extraordinarios de formación profesional de grao superior correspondentes ao curso 2016/17, e de conformidade co establecido no artigo 11 desa orde, en relación coa composición do xurado de selección encargado da análise e valoración das solicitudes,
Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional de grao superior correspondentes ao curso 2016/17 e facer pública a súa composición que é a que figura no anexo a esta resolución.
Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 15 de febreiro de 2018
Xurado de selección.
– Titulares:
Presidenta: María del Carmen Cimadevila Cea, subdirectora xeral de Inspección, Avaliación e Calidade do Sistema Educativo, por delegación do director xeral de Educación, Formación Profesional e Innovación Educativa.
Vogais:
M. Eugenia Pérez Fernández, subdirectora xeral de Formación Profesional.
Jesús Manuel Rodríguez Buján, xefe do Servizo de Ordenación e Formación Profesional.
Elisa Isabel Amoedo Barciela, inspectora de educación.
Manuel Guerra Fernández, inspector de educación.
José Luis Vázquez Fernández, inspector de educación.
Miguel Ángel Luis Callón Fernández, inspector de educación.
– Suplentes:
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial.
Vogais:
Manuel Vila López, subdirector xeral de Ordenación e Innovación Educativa e Formación do Profesorado.
José Antonio Jardón Bahía, xefe do Servizo de Xestión da Formación Profesional.
Antonio Estévez Rodríguez, inspector de educación.
María del Carmen García Rodríguez, inspectora de educación.
Judith Fernández Novoa, inspectora de educación.
Íñigo Barreiro García, inspector de educación.
RESOLUCIÓN do 14 de febreiro de 2018, da Secretaría Xeral Técnica da Consellería do Mar, pola que se dá publicidade dunha encomenda de xestión á Axencia Galega de Innovación (Gain), para executar durante o ano 2018.
Consellería do Mar — III. Outras disposicións — 26/02/2018

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda de xestión:
Resolución do 25 de xaneiro de 2018, da Consellería do Mar, pola que se lle encarga ao medio propio Axencia Galega de Innovación (Gain) a xestión de determinadas actuacións relacionadas coa análise das necesidades de demanda en innovación no sector pesqueiro, busca de propostas e planificación, tramitada como expediente anticipado de gasto.
– Actividade: xestionar determinadas actuacións de análise das necesidades de demanda en innovación no sector pesqueiro, busca de propostas e planificación.
– Natureza e alcance da xestión encomendada: encomenda de xestión a medios propios ao ter a Axencia Galega de Innovación (Gain), a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 25 de xaneiro de 2018 ata o 30 de decembro de 2018.
– Financiamento: tramitación anticipada con cargo aos orzamentos da Comunidade Autónoma de Galicia para o ano 2018, aplicación orzamentaria 14.02.723A.640.1 e con código de proxecto 2016 00287. Cofinanciada polo FEMP nun 75 %, na medida 7 (asistencia técnica).
Santiago de Compostela, 14 de febreiro de 2018
RESOLUCIÓN do 12 de febreiro de 2018, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 21 de decembro de 2016 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2017.
Consellería do Medio Rural — III. Outras disposicións — 26/02/2018

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán, no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 21 de decembro de 2016 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2017, e que figuran como anexo nesta resolución.
Santiago de Compostela, 12 de febreiro de 2018
– Finalidade: axudas para a execución de medidas de promoción do sector vitivinícola en mercados de terceiros países.
– Partida orzamentaria: 13.03.713D.770.0 financiada polo Fondo Europeo Agrícola de Garantía (Feaga).
– Beneficiarios e axudas concedidas:
RESOLUCIÓN do 12 de febreiro de 2018, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 22 de decembro de 2016 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2017.
Consellería do Medio Rural — III. Outras disposicións — 26/02/2018

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 22 de decembro de 2016, pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2017, e que figuran como anexo nesta resolución.
Santiago de Compostela, 12 de febreiro de 2018
– Finalidade: axudas para os investimentos en transformación e comercialización de produtos agrarios.
– Partida orzamentaria: 13.03.741A.770.0, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020.
– Beneficiarios e axudas concedidas:
EXTRACTO da Orde do 7 de febreiro de 2018 pola que se establecen as bases reguladoras para a concesión de subvencións a empresas privadas, en réxime de concorrencia competitiva, para a loita contra o po no sector mineiro en Galicia e se convocan para o ano 2018 (código de procedemento IN317A).
Consellería de Economía, Emprego e Industria — III. Outras disposicións — 26/02/2018

BDNS (Identif.): 385212.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Persoas xurídicas que sexan empresas privadas e realicen actividades do ámbito da Lei 22/1973, do 21 de xullo, de minas, dentro do territorio da Comunidade Autónoma de Galicia.
Segundo.
Obxecto
Regulación das bases para a concesión de axudas da Consellería de Economía, Emprego e Industria ás empresas mineiras que desenvolvan a súa actividade na Comunidade Autónoma de Galicia, coa finalidade de favorecer a aplicación de tecnoloxías innovadoras e a implantación das mellores técnicas dispoñibles para a loita contra o po no sector mineiro de Galicia a través de dúas liñas de actuación:
Liña A para o financiamento dos investimentos destinados a mellorar a calidade do ambiente atmosférico mediante a redución das emisións de po.
Liña B dirixida á subvención dos investimentos destinados a reducir a exposición ao po dos traballadores nos seus postos de traballo.
Terceiro.
Bases reguladoras
Orde do 7 de febreiro de 2018 pola que se establecen as bases reguladoras para a concesión de subvencións a empresas privadas, en réxime de concorrencia competitiva, para a loita contra o po no sector mineiro en Galicia e se convocan para o ano 2018.
Cuarto.
Contía
A dotación orzamentaria é de 3.000.000,00 €.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao da publicación da orde no DOG ata o día correspondente ao mesmo ordinal do día da publicación, ambos inclusive.
Santiago de Compostela, 7 de febreiro de 2018
CORRECCIÓN DE ERROS. Resolución do 4 de decembro de 2017 pola que se aproban as bases de subvencións á produción escénica e se convocan para o ano 2018.
Axencia Galega das Industrias Culturais — III. Outras disposicións — 26/02/2018

Advertido erro na referida resolución, publicada no Diario Oficial de Galicia número 243, do 26 de decembro de 2017, cómpre facer a oportuna corrección.
Na páxina 58205, base décimo sétima, 1, último parágrafo,
Onde di:
«– Os beneficiarios estarán obrigados a realizar, no prazo de seis meses desde a data da estrea do espectáculo, un mínimo de oito representacións do espectáculo subvencionado (cinco representacións se o espectáculo é de danza ou novo circo) co límite do 30 de setembro de 2018. Non se procederá ao pagamento de máis do 80 % da subvención concedida mentres non se xustifique o cumprimento da realización das funcións».
Debe dicir:
«– Os beneficiarios estarán obrigados a realizar, no prazo de seis meses desde a data da estrea do espectáculo, un mínimo de oito representacións do espectáculo subvencionado (cinco representacións se o espectáculo é de danza ou novo circo), co límite do 30 de setembro de 2019. Non se procederá ao pagamento de máis do 80 % da subvención concedida mentres non se xustifique o cumprimento da realización das funcións.
RESOLUCIÓN do 24 de xaneiro de 2018, da Secretaría Xeral de Universidades, pola que se dá publicidade á relación de másters universitarios que non forman parte da oferta de titulacións oficiais universitarias do Sistema universitario de Galicia no curso 2017/18.
Consellería de Cultura, Educación e Ordenación Universitaria — III. Outras disposicións — 02/02/2018

A Secretaría Xeral de Universidades é o órgano superior da Administración xeral da Comunidade Autónoma de Galicia para a ordenación, planificación e execución das competencias en materia de universidades e ensinanzas universitarias correspondentes a esta consellería.
Desde a publicación do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia, modificado polo Decreto 161/2015, do 5 de novembro, un dos criterios establecidos pola Secretaría Xeral de Universidades é a racionalización da oferta do mapa de titulacións do Sistema universitario de Galicia (SUG), xa que a experiencia dos últimos anos demostrou unha clara deficiencia relacionada coa aplicación do requisito mínimo de demanda nas titulacións oficiais para seren impartidas polas universidades.
É competencia da Secretaría Xeral de Universidades, recoñecida no Decreto 222/2011, a facultade de permitir ás universidades do SUG a non impartición dunha titulación durante un curso académico, autorización que se poderá facer extensible un ano máis, cando razóns excepcionais debidamente xustificadas polas universidades así o prevexan.
En consecuencia, o secretario xeral de Universidades, en virtude das competencias e atribucións establecidas no Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria,
Primeiro
Publicar a relación de másters universitarios que non forman parte da oferta de titulacións oficiais nas universidades do Sistema Universitario de Galicia para o curso 2017/18:
Universidade de Santiago de Compostela:
• Máster universitario en Estudos Avanzados sobre a Linguaxe, a Comunicación e as súas Patoloxías (acordo de alternancia).
• Máster Erasmus Mundus Encrucilladas nas Narrativas Culturais (Crossways in Cultural Narratives).
Universidade de Vigo:
• Máster universitario en Dereito de Empresa.
• Máster universitario en Enerxía e Sustentabilidade.
Segundo
Esta resolución entrará en vigor o día seguinte ao da súa publicación no
Diario Oficial de Galicia.
Contra a presente resolución poderá interpoñerse recurso de alzada ante o conselleiro de Cultura, Educación e Ordenación Universitaria, no prazo dun mes, de acordo co establecido nos artigos 107.1 e 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 24 de xaneiro de 2018
RESOLUCIÓN do 19 de xaneiro de 2018, da Secretaría Xeral Técnica da Consellería de Política Social, pola que se dá publicidade aos convenios de colaboración subscritos por esta consellería no terceiro cuadrimestre do ano 2017.
Consellería de Política Social — III. Outras disposicións — 02/02/2018

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, que completa con inclusión de convenios non incluídos na anterior publicación, para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o terceiro cuadrimestre do ano 2017, que se incorpora como anexo a esta resolución.
Santiago de Compostela, 19 de xaneiro de 2018
ORDE do 22 de xaneiro de 2018 pola que se extingue a autorización do centro privado Royal School de Culleredo, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 02/02/2018

A titularidade do centro privado Royal School de Culleredo solicita a extinción da autorización do segundo ciclo de educación infantil, por cesamento de actividades.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Artigo 1
Extinguir, de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do segundo ciclo de educación infantil no centro privado Royal School de Culleredo, código 15032996.
Artigo 2
A presente extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Disposición derradeira
Esta orde terá efectos a partir do día seguinte ao da súa publicación no
Diario Oficial de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de xaneiro de 2018
EXTRACTO da Orde do 31 de decembro de 2017 pola que se establecen as bases reguladoras do Programa de incentivos á formación de persoas traballadoras ocupadas en sectores estratéxicos para as empresas galegas, cofinanciado polo programa operativo FSE Galicia 2014-2020, e se procede á primeira convocatoria.
Consellería de Economía, Emprego e Industria — III. Outras disposicións — 02/02/2018

BDNS (Identif.): 383198.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias das axudas reguladas nesta orde as empresas privadas con centro de traballo en Galicia, calquera que sexa a forma xurídica que adopten, excepto as persoas traballadoras por conta propia, sempre que cumpran as condicións e os requisitos establecidos nesta orde.
Tamén poderán ser entidades beneficiarias as agrupacións de empresas, que deberán estar constituídas, como mínimo, por dúas empresas non vinculadas entre si con necesidades formativas similares, de tal modo que así se poida alcanzar o número mínimo de alumnado participante que se establece nestas bases. O tamaño máximo da agrupación será de seis empresas.
Segundo.
Obxecto
Esta orde ten por obxecto fixar as bases reguladoras do Programa de incentivos á formación de persoas traballadoras ocupadas en sectores estratéxicos para as empresas galegas e proceder a unha primeira convocatoria (procedemento TR310A).
A finalidade deste programa de incentivos é mellorar a cualificación profesional das persoas traballadoras ocupadas en sectores estratéxicos da economía galega, contribuíndo a mellorar a competitividade das empresas que operan nestes sectores identificados como estratéxicos.
Terceiro.
Bases reguladoras
Orde do 31 de decembro de 2017 pola que se establecen as bases reguladoras do Programa de incentivos á formación de persoas traballadoras ocupadas en sectores estratéxicos para as empresas galegas, cofinanciado polo programa operativo FSE Galicia 2014-2020, e se procede á primeira convocatoria.
Cuarto.
Importe
A contía da subvención desta convocatoria, que se cofinancia nun 80 % con cargo ao programa operativo FSE Galicia 2014-2020, ascende a 3.051.020,82 euros, dos cales 2.000.000 de euros corresponden á anualidade 2018, con cargo á aplicación 09.41.323B.471.0 e no proxecto 2016 00329, tal e como figura no proxecto de Lei de orzamentos xerais da Comunidade Autónoma de Galicia para o ano 2018, e por outra banda 1.051.020,82 euros corresponden á anualidade 2019 con cargo á mesma aplicación e proxecto.
Quinto.
Prazo de presentación das solicitudes
O prazo de presentación de solicitudes será de dous meses a partir do día seguinte ao da publicación no
Diario Oficial de Galicia
da presente convocatoria. Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 31 de decembro de 2017
EXTRACTO da Orde do 22 de decembro 2017 pola que se establecen as bases reguladoras do Programa de incentivos á contratación na empresa ordinaria e se convocan para o ano 2018.
Consellería de Economía, Emprego e Industria — III. Outras disposicións — 02/02/2018

BDNS (Identif.): 382964.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
Poderán ser entidades beneficiarias dos incentivos previstos nesta orde as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, que contraten traballadoras ou traballadores por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
No caso de sociedades civís, comunidades de bens e unións temporais de empresas deberán facer constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención que se vai aplicar para cada un deles, que terán igualmente a consideración de beneficiario. En calquera caso, deberán nomear unha persoa representante ou apoderada única da agrupación, con poderes suficientes para cumprir as obrigas que, como beneficiaria, lle correspondan á agrupación. No suposto de unións temporais de empresas, cada empresa que forme parte desta unión deberá reunir os requisitos exixidos para acceder ás axudas.
Segundo. Obxecto
Esta orde ten por obxecto fixar as bases reguladoras polas cales se rexerá, no ámbito da Comunidade Autónoma de Galicia, a convocatoria das subvencións establecidas pola Consellería de Economía, Emprego e Industria para o ano 2018 coa finalidade de facilitar a inserción laboral das persoas desempregadas que presentan desvantaxes e dificultades particulares para permanecer no mercado de traballo, e favorecer o emprego estable e facilitar a empregabilidade e ocupabilidade.
Terceiro. Bases reguladoras
Orde do 22 de decembro 2017 pola que se establecen as bases reguladoras do Programa de incentivos á contratación na empresa ordinaria e se convocan para o ano 2018.
Cuarto. Importe
A orde de convocatoria ten un importe de 4.222.789 euros.
Quinta. Prazo de presentación de solicitudes
1. O prazo xeral para presentar as solicitudes das axudas establecidas nesta orde comezará o día seguinte ao da súa publicación.
2. As solicitudes dos bonos de contratación e formación deberanse presentar no prazo dun mes desde a data de formalización do contrato.
3. O prazo para presentar as solicitudes rematará o 15 de outubro 2018, aínda que nesa data non transcorrese o prazo sinalado no parágrafo anterior.
Santiago de Compostela, 22 de decembro de 2017
RESOLUCIÓN do 18 de xaneiro de 2018, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos por esta consellería no terceiro cuadrimestre do ano 2017.
Consellería de Economía, Emprego e Industria — III. Outras disposicións — 02/02/2018

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía, Emprego e Industria nos meses de setembro a decembro do ano 2017, que se incorpora como anexo a esta resolución.
Santiago de Compostela, 18 de xaneiro de 2018
CORRECCIÓN DE ERROS. Orde do 19 de xaneiro de 2018 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2018.
Consellería de Economía, Emprego e Industria — III. Outras disposicións — 12/02/2018

Advertido un erro na dita orde, publicada no
Diario Oficial de Galicia
número 28, do 8 de febreiro de 2018, cómpre facer a seguinte corrección:
Na páxina 8913, no artigo 2.1.a), onde di: «a) As entidades locais, para excepción das entidades de ámbito territorial provincial,...» debe dicir: «a) As entidades locais, a excepción das entidades de ámbito territorial provincial,...».
RESOLUCIÓN do 25 de xaneiro de 2018 pola que se dá publicidade aos convenios de colaboración subscritos por esta axencia no terceiro cuadrimestre do ano 2017.
Axencia Galega de Infraestruturas — III. Outras disposicións — 05/02/2018

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Axencia Galega de Infraestruturas (AXI) no terceiro cuadrimestre do ano 2017, que se incorpora como anexo a esta resolución.
Santiago de Compostela, 25 de xaneiro de 2018
EXTRACTO da Orde do 27 de novembro de 2017 pola que se establecen as bases reguladoras e se procede á convocatoria de axudas ao alumnado do Sistema universitario de Galicia para estadías nalgún Estado membro da Unión Europea, durante o verán de 2018, co obxecto de coñecer a lingua dese país.
Consellería de Cultura, Educación e Ordenación Universitaria — III. Outras disposicións — 05/02/2018

BDNS (Identif.): 382409.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado das universidades do Sistema universitario de Galicia.
Segundo.
Obxecto
Convocar, en réxime de concorrencia competitiva, 200 axudas para estadías nalgún Estado membro da Unión Europea, durante o verán de 2018, co obxecto de coñecer a lingua dese país.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 200.000 euros.
A dotación económica asignada a cada persoa beneficiaria será dun máximo de 1.000 euros.
Quinto.
Prazo de presentación de solicitudes
Será desde o día seguinte ao da publicación desta convocatoria no
Diario Oficial de Galicia
ata o 14 de marzo de 2018.
Santiago de Compostela, 27 de novembro de 2017
EXTRACTO da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2018 e 2019.
Consellería de Economía, Emprego e Industria — III. Outras disposicións — 05/02/2018

BDNS (Identif.): 379383.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans):
Primeiro. Entidades beneficiarias
– As asociacións de entidades de economía social.
– Os concellos de Galicia, e as áreas metropolitanas, mancomunidades de municipios e os consorcios locais.
– As cámaras de comercio.
– As universidades.
– As fundacións e asociacións, e as organizacións profesionais, empresariais e sindicais.
As entidades beneficiarias deben ter formalizada a súa adhesión á Rede Eusumo mediante a subscrición de convenio de colaboración coa Consellería de Economía, Emprego e Industria, nos termos previstos no artigo 13 do Decreto 225/2012, do 15 de novembro, polo que se crea a Rede Eusumo para o fomento do cooperativismo e da economía social e se regula o seu funcionamento, con anterioridade á publicación da orde de convocatoria.
Segundo. Obxecto e finalidade
Realizar actividades de promoción e impulso do cooperativismo e da economía social.
Terceiro. Bases reguladoras
Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2018 e 2019.
Cuarto. Contía
O orzamento total ascende a un millón cento vinte e catro mil euros (1.124.000,00 €), distribuído en dúas anualidades: anualidade 2018, 650.000,00 €; anualidade 2019, 474.000,00 €.
Quinto. Prazo de presentación de solicitudes
O prazo xeral para a presentación das solicitudes de axuda é dun mes contado a partir do día seguinte ao da publicación da convocatoria no Diario Oficial de Galicia.
Sexto. Outros datos
Unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 29 de decembro de 2017
CORRECCIÓN DE ERROS. Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para proxectos de expansión comercial e novas fórmulas de comercialización no sector comercial e artesanal, e se convocan para o ano 2018 (código de procedemento IN228A).
Consellería de Economía, Emprego e Industria — III. Outras disposicións — 05/02/2018

Advertido erro na citada orde, publicada no
Diario Oficial de Galicia
número 23, do 1 de febreiro de 2018, é necesario efectuar a seguinte corrección:
Na páxina 7264, onde di:
«– Que desenvolvan a actividade comercial nun establecemento comercial cunha superficie de exposición e venda igual ou inferior a 150 metros cadrados, agás que a actividade comercial se encadre na epígrafe 653.1 do IAE».
Debe dicir:
«– Que desenvolvan a actividade comercial nun establecemento comercial cunha superficie de exposición e venda igual ou inferior a 300 metros cadrados, agás que a actividade comercial se encadre na epígrafe 653.1 do IAE».
EXTRACTO da Orde do 29 de decembro de 2017 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2018.
Consellería de Economía, Emprego e Industria — III. Outras disposicións — 05/02/2018

BDNS (Identif.): 379387.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans).
Primeiro.
Entidades beneficiarias
– As asociacións de cooperativas e de sociedades laborais para as actuacións previstas no programa I.
– As asociacións de centros especiais de emprego e empresas de inserción laboral para as actuacións previstas no programa II.
Segundo.
Obxecto e finalidade
Sufragar os gastos de organización interna e funcionamento das entidades representativas da economía social de Galicia, a través dos seguintes programas de axudas:
– Programa I. Fomento e consolidación das asociacións de cooperativas e de sociedades laborais.
– Programa II. Fomento e consolidación das asociacións de centros especiais de emprego e empresas de inserción laboral.
Terceiro.
Bases reguladoras
Orde do 29 de decembro de 2017 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2018.
Cuarto.
Contía
O orzamento total ascende a douscentos noventa mil euros (290.000,00 euros) e a distribución de créditos por programas é a seguinte: programa I, 230.000,00 euros; programa II, 60.000,00 euros.
Quinto.
Prazo de presentación de solicitudes
O prazo xeral para a presentación das solicitudes de axuda é dun mes contado a partir do día seguinte ao da publicación da convocatoria no
Diario Oficial de Galicia.
Sexto.
Outros datos
Para os dous programas, unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 29 de decembro de 2017
CORRECCIÓN DE ERROS. Extracto da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para a dixitalización e modernización de empresas comerciais e artesanais, e se procede á súa convocatoria para o ano 2018 (código de procedemento IN201H).
Consellería de Economía, Emprego e Industria — III. Outras disposicións — 05/02/2018

Advertido erro na citada orde, publicada no Diario Oficial de Galicia número 23, do 1 de febreiro de 2018, é necesario efectuar a seguinte corrección:
Na páxina 7338, onde di:
«– Que desenvolvan a actividade comercial nun establecemento comercial cunha superficie de exposición e venda igual ou inferior a 150 metros cadrados, agás que a actividade comercial se encadre na epígrafe 653.1 do IAE».
Debe dicir:
«– Que desenvolvan a actividade comercial nun establecemento comercial cunha superficie de exposición e venda igual ou inferior a 300 metros cadrados, agás que a actividade comercial se encadre na epígrafe 653.1 do IAE».
CORRECCIÓN DE ERROS. Orde do 15 de xaneiro de 2018 pola que se ditan instrucións sobre a confección de nóminas do persoal ao servizo da Administración autonómica para o ano 2018.
Consellería de Facenda — III. Outras disposicións — 05/02/2018

Advertidos erros na referida orde publicada no DOG núm. 15, do 22 de xaneiro de 2018, procede facer as seguintes correccións:
Na páxina 4587, na instrución primeira do punto 2, onde di: «2. De conformidade co establecido no artigo 20 da Lei 8/2017, do 26 de decembro, de orzamentos xerais da Comunidade Autónoma de Galicia para o ano 2018, as retribucións das persoas titulares das delegacións da Xunta de Galicia no exterior son as que se reflicten no anexo I desta orde. As retribucións a que se refire o parágrafo anterior imputaranse ao concepto orzamentario 100.00 dentro do programa correspondente.», debe dicir: «2. De conformidade co establecido no artigo 20 da Lei 8/2017, do 26 de decembro, de orzamentos xerais da Comunidade Autónoma de Galicia para o ano 2018, as retribucións das persoas titulares das delegacións da Xunta de Galicia no exterior son as que se reflicten no anexo I desta orde.
As retribucións a que se refire o parágrafo anterior imputaranse ao concepto orzamentario 100.00 dentro do programa correspondente».
Na páxina 4601, na instrución oitava do punto 14, onde di: «– De ser o caso, un complemento persoal transitorio que se denominará “Complemento de equiparación V Convenio», debe dicir: «– De ser o caso, un complemento persoal transitorio que se denominará “Complemento equiparación Convenio Xunta».
Na páxina 4634, substitúese o punto 5, letra b), do anexo XVII polo seguinte:
b) A contía anual do complemento autonómico transitorio é a que se especifica a continuación para cada tipo de posto:
RESOLUCIÓN do 31 de xaneiro de 2018, da Secretaría Xeral Técnica da Consellería de Medio Ambiente e Ordenación do Territorio, pola que se dá publicidade aos convenios de colaboración subscritos por esta consellería durante o terceiro cuadrimestre do ano 2017.
Consellería de Medio Ambiente e Ordenación do Territorio — III. Outras disposicións — 13/02/2018

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación de convenios de colaboración subscritos pola Consellería de Medio Ambiente e Ordenación do Territorio durante o terceiro cuadrimestre do ano 2017, que se incorpora como anexo a esta resolución.
Santiago de Compostela, 31 de xaneiro de 2018